《高宗皇帝挽词 其三》
宋代·林栗

兼爱无南北，全能冠古今。典坟供夜览，烽火自宵沉。

睿藻成章焕，宸钧寓意深。万年垂琬琰，谁识至仁心。

作者简介：福州福清人，字黄中。高宗绍兴十二年进士。以荐为太学正，守太常博士。孝宗淳熙十五年，累擢兵部侍郎。朱熹为兵部郎官，栗与之论学不合，遂攻击朱熹本无学术，妄自尊大。因太常博士叶适上封事辩之，侍御史胡晋臣劾栗，出知泉州，改明州。奉祠以卒。谥简肃。